DELEGACIÓN DE COMPETENCIAS DA ALCALDÍA NA XUNTA DE GOBERNO LOCAL.
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 23/06/2020)

Pola Alcaldía, con data 15 de xuño de 2020, adoptouse o seguinte Decreto da Alcaldía. Vista a celebración das Eleccións Municipais do pasado día 26 de maio de 2019 e procedéndose o día 15 de xuño de 2019 á Constitución da nova Corporación Municipal do Concello de Vila de Cruces. Visto o Decreto de Alcaldía nº 2019-0307 de 10 de xullo de delegación de funcións da Alcaldía na Xunta de Goberno Local. Visto o Decreto da Alcaldía nº 2020-0146, de data 24 de marzo de 2020, mediante o cal se avogan pola Alcaldía as competencias delegadas na Xunta de Goberno, en virtude do Decreto de 10 de xullo de 2019. En virtude do disposto nos artigos 20.1b) e 23 da Lei 7/1985, do 2 de abril, Reguladora das Bases de Réxime Local, artigo 29 do Regulamento Orgánico Municipal, e os artigos 35.2 e 52 do Regulamento de Organización, Funcionamento e Réxime Xurídico das Entidade Locais, aprobado polo Real Decreto 2568/1986, do 28 de novembro, RESOLVO: Primeiro: Delegar na Xunta de Goberno Local as seguintes atribucións, sen prexuízo da súa avocación en calquera momento segundo o disposto no artigo 21 da Lei 7/1985 e artigo 9 e 10 da Lei 40/2015, de 1 de outubro, de Réxime Xurídico do Sector Público: A.1.- A resolución sobor da aprobación dos instrumentos de planeamento de desenvolvemento do planeamento xeral non expresamente atribuídas ó Pleno así como a dos instrumentos de xestión urbanística e dos proxectos de urbanización. A.2.- As resolucións relativas aos expedientes urbanísticos, licencias urbanísticas, de apertura, e de primeira ocupación. Asemade darase conta das comunicacións previas verificadas en materia urbanística e das denuncias ou informes de inspección respecto daquelas non comunicadas ou autorizadas, de se-lo caso. A.3.- A emisión de informe nos procedementos para a tramitación da autorización no solo rústico e outros informes que determine a normativa sectorial a expedir pola corporación e que non están atribuídos expresamente a outro órgano, relativos a temas urbanísticos ou medioambientais. A.4.- A aprobación do proxecto da actividade promovida polo concello cando precise de comunicación previa ou licenza ( artigo 142 da Lei 9/2013) Tamén darase conta das comunicacións previas e de declaracións responsables verificadas en materia de apertura de establecementos e exercicio de actividades. A.5.- A autorización de espectáculos públicos e actividades recreativas, agás no referente a bailes e verbenas populares. A.6.- Autorización de instalacións varias en vía ou terreos públicos municipais (como por exemplo: quioscos, circos, …) agás no referente a bailes e verbenas populares. A.7.- Acordos de execución polo concello de obras menores ou reposición de servizos a instancia de particulares. A.8.- A aprobación urbanística de memorias ou proxectos técnicos para a execución das obras municipais cando sexan competente para a súa contratación ou concesión (exclúese a aprobación dos plans de seguridade e saúde e programas de traballo, e aceptación do plan de residuos cando sexa competente para a súa contratación ou concesión o Alcalde) A.9.- A transmisión da tramitación de licenzas, autorizacións e comunicacións previas que procedan legalmente sempre e cando non se trate dunha simple toma de razón nos expedientes mencionados neste apartado. A.10.- Ditar resolucións de execución subsidiaria de obras por incumprimento dos administrados da normativa urbanística vixente no municipio, ordenar a demolición de edificacións ou de elementos que polo seu estado resulten un perigo inminente para a seguridade público, das persoas e dos bens. A.11.- Ordenar a suspensión das obras e actos de edificación e uso do solo que se efectuaron sen licenza ou sen axustarse ás condicións da mesma. Ordenar a incoación de expedientes por infraccións urbanísticas a instruír con arranxo á normativa. B.1.- Nas contratacións e dentro dos límites das competencias que ao Alcalde outorga a Disposición Adicional 2ª LCSP: incoación e aprobación do expediente, adxudicación (exclúese expresamente os informes de necesidade, a apertura das ofertas presentadas, clasificación das mesmas así como o requirimento de subsanación de documentación ós licitadores, así como os actos de trámite). C.1.- O desenvolvemento da xestión económica de acordo co orzamento aprobado, autorizar e dispoñer gastos dentro dos límites das competencias da Alcaldía, o recoñecemento de obrigas cando a competencia corresponda ó Alcalde e a ordenación de pagos. (Exclúense o recoñecemento de obrigas e ordenación de pagos correspondentes á aprobación de nóminas, así como as retribucións e indemnizacións dos membros da Corporación e os seguros sociais e demais prestacións de previsións, así como a amortización e intereses de operacións de crédito). C.2.- Aprobación de bases específicas reguladoras de concesión de subvencións en réxime de concorrencia e dos convenios de colaboración no caso de subvencións nominativas, a concesión de subvencións e a aprobación das contas xustificativas presentadas. Exceptúanse as axudas de emerxencia social. C.3.- Aprobación das contas xustificativas presentadas polos pagamentos a xustificar que se concederan. Constitución de anticipos de caixa fixa. Aprobación, no seu caso, das contas xustificativas presentadas; aprobación da reposición de fondos ou cancelación do anticipo. C.4.- Acordos relativos a cancelación de avais ou devolución de avais ou fianzas constituídas ou ingresadas a favor do Concello. C.5.- Aprobación de padróns, matrículas e listas cobratorias de impostos municipais, taxas e prezos públicos. Altas, baixas e modificacións dos padrón, anulación de recibos. C.6.- Aprobación de liquidacións provisionais e definitivas de impostos municipais, taxas e prezos públicos e tanto se se trata de ingresos directos como de padrón. C.7.- Concesión de beneficios fiscais (exencións, bonificacións,…). C.8.- Concesións de aprazamento e fraccionamento para o pago das débedas tributarias C.9.- Resolución de expedientes de devolución de ingresos indebidos. D.1.- Adquisición de bens e dereitos así como o alleamento do patrimonio, nos termos e dentro dos límites establecidos na normativa aplicable (disp. adic.2ª LCSP entre outras). D.2.–Incoación e resolución dos expedientes relativos ao uso e defensa dos bens municipais: investig ación, deslinde, recuperación de oficio. E.1.- Aprobar a oferta de emprego público de acordo co orzamento e plantilla aprobados polo pleno. E.2.- Acordar o inicio do expediente de selección de persoal laboral temporal coa xustificación da necesidade. E.3.- Aprobación das bases das probas para selección de persoal e a súa convocatoria. E.4.- Aprobar o recoñecemento do primeiro trienio ao persoal municipal, así como o recoñecemento de servizos previos, no seu caso. E.5.- Aprobación de gratificacións por traballos realizados fora da xornada laboral do persoal funcionario e horas extraordinarias do persoal laboral, previamente autorizadas polo responsable do servizo co visto bo do concelleiro da área. Outorgamento de complementos de produtividade previa xustificación polo concelleiro da área. E.6.- Concesión de anticipos ao persoal. F.1.- Autorización para a sinatura de convenios cando se instrumenten ao seu través subvencións de calquera entidade pública ou privada, na que a competencia non estea atribuída por Lei a outro órgano. F.2.- A solicitude de delegación de competencias para contratar obras ou servizos da competencia da Alcaldía efectuadas a outras Administracións Públicas. F.3.- Resolución dos expedientes de responsabilidade patrimonial incoados contra o concello. F.4.- Dación de conta da recepción das comunicacións de demandas en vía xudicial interpostas contra o Concello e sentenzas ditadas. SEGUNDO. A presente resolución terá efecto dende o día da súa data, sen perxuízo da súa preceptiva publicación no Boletín Oficial da Provincia e notificarase os membros da Xunta de Goberno Local para os efectos do previsto no artigo 114 do ROF. TERCEIRO. Da presente resolución darase conta ao Pleno na próxima sesión que se convoque para dar cumprimento ao previsto no art.38 do Regulamento de Organización, Funcionamento e Réxime Xurídico das Entidades Locais. O ALCALDE. BOUSSO CAGUANO BENLAHCEN. DOCUMENTO ASINADO ELECTRONICAMENTE Á MARXE